b"\n_START_ARTICLE_\nMarxes de la mort (Holocaust)\n_START_SECTION_\nAntecedents\n_START_PARAGRAPH_\nCap al final de la Segona Guerra Mundial, en 1944, el Regne Unit i els Estats Units s'aproximaven als camps de concentraci\xc3\xb3 per l'oest, mentre la Uni\xc3\xb3 Sovi\xc3\xa8tica avan\xc3\xa7ava per l'est. Atrapada enmig de l'avan\xc3\xa7 aliat, les SS van decidir abandonar els camps per evitar que el m\xc3\xb3n conegu\xc3\xa9s l'Holocaust. Per a aix\xc3\xb2, van moure o van destruir les proves de les diverses atrocitats que havien com\xc3\xa8s en aquests camps. Milers de presoners van ser assassinats en els camps, abans que comencessin les marxes, en actes que van ser jutjats en els Judicis de N\xc3\xbaremberg com a crims contra la humanitat._NEWLINE_Tot i que els presoners ja estaven febles o malalts, per haver estat sotmesos a una viol\xc3\xa8ncia rutin\xc3\xa0ria i perenne, treball excessiu i inanici\xc3\xb3, van marxar per desenes de milers per la neu cap a les estacions de tren. Despr\xc3\xa9s, van ser transportats durant dies, sense menjar, aigua o recer en vagons dissenyats originalment per a bestiar. A l'arribada al seu dest\xc3\xad, eren for\xc3\xa7ats a caminar novament cap al nou camp. Qualsevol presoner que fos incapa\xc3\xa7 de seguir, a causa de la fatiga o malaltia, era immediatament assassinat en el lloc._NEWLINE_La primera evacuaci\xc3\xb3 dels presoners de Majdanek va comen\xc3\xa7ar a l'abril de 1944. Els presoners de Kaiserwald van ser transportats a Stutthof o assassinats a l'agost. Mittelbau-Daura va ser evacuat a l'abril de 1945. Mentre que a Dachau, els presoners van ser traslladats a l'abril de 1945\n_START_SECTION_\nD'Auschwitz a Wodzis\xc5\x82aw \xc5\x9al\xc4\x85ski\n_START_PARAGRAPH_\nLa m\xc3\xa9s coneguda de les marxes de la mort va tenir lloc al gener de 1945, quan l'ex\xc3\xa8rcit sovi\xc3\xa8tic va avan\xc3\xa7ar cap a l'interior de Pol\xc3\xb2nia. Nou dies abans que els sovi\xc3\xa8tics arribessin al camp de la mort en Auschwitz, les SS van ordenar marxar a 60.000 presoners fora del camp cap a Wodzis\xc5\x82aw \xc5\x9al\xc4\x85ski (en alemany: Loslau), a 55 quil\xc3\xb2metres de dist\xc3\xa0ncia, on van ser posats en trens de mercaderies cap a altres camps. Aproximadament 15.000 presoners van morir en el trajecte._NEWLINE_Les SS van matar grans quantitats de presoners a les cambres de gas i per inanici\xc3\xb3 abans de les marxes i van disparar per matar molts altres durant i despr\xc3\xa9s de les marxes de la mort. 700 presoners van ser assassinats durant una marxa de deu dies de 8.000 jueus, incloent 6.000 dones que estaven sent traslladats dels camps a la regi\xc3\xb3 de Gdansk, que est\xc3\xa0 envoltada al nord pel mar B\xc3\xa0ltic. Aquells que encara estaven amb vida quan van arribar a la costa, van ser for\xc3\xa7ats a ficar-se al mar i despr\xc3\xa9s se'ls va disparar._NEWLINE_Elie Wiesel, un supervivent de l'Holocaust i guanyador del Premi Nobel de la Pau, va ser for\xc3\xa7at a una marxa de la mort juntament amb el seu pare, Shlomo, des Buna fins a Buchenwald, marxa que descriu en el seu llibre de 1958   La nit ."